Tamurt.info: Azul Mass Kamal BUƐMARA, tanemmirt imi tqebleḍ ad d-terreḍ ɣef yisteqsiyen-nneɣ. Kamal BUƐMARA: Azul. Taqbaylit … d tmaziɣt/timaziɣin : Tamurt.info S yisem-ik d aselmad, d anagmay di tutlayt d tsekla n teqbaylit/tmaziɣt, sani yessaweḍ ass-a leqdic d unadi deg weḥric n teqbaylit? D acu-ten yakk wuguren i d-yettmagar uselmad d unagmay n tmaziɣt di tesdawit n Lezzayer? K.B. Deg wayen yerzan aselmed n teqbaylit/tamaziɣt, cukkeɣ tamacint tekker, tleḥḥu. Akken ad yegzu yiwen tamsalt-a n « tnekra n tmacint » n uselmed n tutlayt-a, yessefk ahat ad nuɣal cwiṭ s amezruy n uselmed deg tmurt n Lezzayer, ad d-nesmekti amek yella zik, amek i yuɣal tura. Aselmed n tutlayt-a deg tmurt n Lezzayer yebda di tazwara n yiseggasen n 1990. Deg useggas 1990 i yeqbel Udabu n Lezzayer, ad yeldi tiɣemmar n tutlayt d yidles n tmaziɣt deg tesdawiyin. Dɣa, deg useggas n 1990, yeldi yiwet deg tesdawit n Tizi Wezzu, deg 1991, yeldi tis snat deg Bgtayet. Sakkin, deg yiseggasen 2000, yerna yeldi tiɣmert tis 3 deg tesdawit n Tubiret. Ma yella s aɣerbaz “aɣelnaw”, ur tekcim ara tmaziɣt armi d asmi i d-yella “uɣunzu n uɣerbaz” deg Tmurt n Leqbayel, deg useggas 1994/95. Tamsalt n uɛewwel tasertant (n udabu) tefra, teqqim-d tin n unnar : Wi ara tt-yeɣren, wi ara tt-yeslemden deg tallit-nni, deg yiseggasen 1990? Akken i d-nniɣ iwsawen, Lezzayer ur tesselmed ara tutlayt-a, dɣa ur d-tessufeɣ ara iselmaden. Ihi!? Cukkeɣ imir-nni i d-yessuli udabu akaram-nni i yuli uɣebbar, akaram i yuzen M. Mammeri & S. Chaker i Teɣlift n uselmed unnig acḥal d aseggas aya. Seg wansa ara yebdu uselmed n tutlayt-a ? Deg teẓri, llan sin n yiberdan : (1).Seg uksar d asawen ; (2). Seg yiwsawen d aksar. Seg tama n sswab, n teẓri, d tifrat (1) i d-yettban twulem, meḥsub : ad kecmen At lbak, ad ɣren 4 n yiseggasen, taggara ad ffɣen s turagt ; sakkin, at turagt-nni ad gen lmajister, dduktura… Maca, akken i t-id-nniɣ di tazwara n wawal-iw, wi ara yeslemden At lbak-nni ? Deg tallit-nni, iselmaden n tesdawit drus-iten, rnu di tmura n berra ay ttidiren. Tegra-d ihi tifrat (2) : ad d-kecmen yinelmaden ara igen lmajister – imi mačči deg waṭas yid-sen ; mi ssulin taɣuri-nsen, ad uɣalen d iselmaden deg tesdawiyin ara d-yessefɣen At turagt ; taggara, At turagt-nni ad slemden deg yiɣerbazen n tmurt (amezwaru, alemmas d tesnawit). Dɣa akken i yella lḥal, akken ay lḥant temsal ar ass-a n wussan. Seg wassen ara ass-a, tiɣemmar-nni n tmaziɣt rebbant-d acḥal n tsutwin n yinelmaden d yiselmaden, ama d At turagt, ama d At lmajister akked dduktura. Ihi “tamacint tleḥḥu”. D amedya kan, deg tsuta tamezwarut n turagt (1997/98) ad ilin, ma yella aṭas, azal n 30/40 n yinelmaden ; iseggasen ineggura, keččmen-d azal n 350/400 n yinelmaden i useggas di Bgayet kan. Gar yiselmaden n teɣmert n Bgayet (DLCA) yella yiwen n umasdawan (“aprufisur”), 2/3 n Bab/Lal usarag, llan azal n 8 i yesɛan dduktura, azal n 20 n yesɛan lmajister. Deg wayen yerzan TAGMI, cukkeɣ tella tagmi “tunsibt”, tella “tlellit”. Deg tmezwarut, ad d-nebder wid yettgen tizrawin-nsen (turagt, lmajister, dduktura) ; ma yella d ayen yerzan tis snat, ad d-iniɣ llan yiselmaden kan, seg tama ; seg tama-nniḍen, llan yiselmaden-imnuda… yettnadin, ttarun, sufuɣen-d imagraden, idlisen. D acu kan ulamma « tekker tmacint », teǧǧa-d deffir-is uguren, gara-asen win n yimukan i twuri (postes budjétaires), ama deg tesdawiyin, ama deg yiɣerbazen yeṭṭafaren Taɣlift n Uselmed. Ugur wis sin d aɣelluy n uswir n tɣuri n yinelmaden i d-itteffɣen seg tesdawiyin iseggasen-a ineggura. K.B. Taqbaylit tban d acu-tt, ma yella d “tamaziɣt”, yal wa acu n unamek i (d)as-yefka. Llan yinumak ur nwulem ara, ur nseḥḥa ara. Llan wid iɣilen belli “tamaziɣt” d yiwet n tutlayt yemgaraden aṭas aṭas d “tutlayin” ay ssnen Leqbayel, Icawiyen, Imẓabiyen, atg. Anamek-a i (d)as-fkan i “tamaziɣt”, ugmen-t-id medden seg liḥala ideg tettidir taɛrabt assa-a: seg tama tella taɛrabt n uɣerbaz, n yidlisen, n tedbelt, atg. ; seg tama-nniḍen, tella taɛrabt is ttmeslayen madden deg uxxam, deg ubrid, atg. Tamezwarut ihi d ayen iwumi nezmer ad nsemmi “taɛrabt n Uwanek/iwunak”, tis snat d “taɛrabt n uɣref/iɣerfan”. Dɣa, ma nger tamawt, ad naf ulac tamgirda-ya deg “tmaziɣt”. Taswiɛt-a ula kra n uwanek i yerran “tamaziɣt” d tutlayt-is. Anamek wis 2 ay ttakken kra n medden i wawal-a “tamaziɣt” d wa : ɣilen “tamaziɣt” d tutlayt tucrikt is zemren yiɣerfan n Tmazɣa ad mmeslayen, ad msefhamen, …Aya daɣen ulac-it di tilawt-a, ɣas akken tella takti-ya deg yilsawen, deg wallaɣenn kra n yimeɣnasen. Lemmer i telli di tilawt, tili ttmeslayen yes-s yiɣerfan n Tmazɣa, mi ara mlilen, xersum deg temliliyin tunsibin, tigraɣlanin ; dɣa, armi ma ur ttemsefhamen ara yes-s maḍi maḍi, lmeɛna-s mačči d yiwet n tutlayt ay ttmeslayen ! Ma tegrem tamawt, ad naf s tutlayin tiberraniyin, yecban tafansist, taɛrabt, taglizit, atg., ay ttemsefhamen yiɣerfan d yimdanen n Tmazɣa, mi ara mlilen deg tegnatin tigraɣlanin. Yegra-d unamek wis 3. Ad nmuqel inumak ay as-ttakken yimdanen deg tmura anda tella. Deg wakal n Lezzayer, tella deg Tmurt n Leqbayel s waṭas, acku deg tama-ya i d-ilul umennuɣ ɣef tmaziɣt, i tettwaselmad ass-a, ay llan yisenfaren ɣef wayen yerzan tudert-is … D acu-tt “tmaziɣt” ay qqaren medden, ay selmaden di Tmurt? D tamaziɣt-taqbaylit. D acu-tt “tmaziɣt” ay seqdacen deg wakal n Lmerruk ? D tamaziɣt-tacelḥit, s umata. Di taggara n wawal ɣef tuttra-ya, nekki ad d-iniɣ “tamaziɣt” di Tmurt n Leqbayel d “taqbaylit n uɣerbaz”. Tamurt.info: D acu-tt tmuɣli-k ɣef wayen yaɛnan taqbaylit akked d tawilat n usiweḍ ( BRTV, Tamazight TV4, amaṭṭaf wis sin, atg., …) ? K.B. Yal alɣagdud (média) yeṭṭafar tasertit n tmurt d Uwanek anda yuɣ aẓar. Ilɣagduden am tiliẓri TV4 neɣ rradyu tis 2, ur zmiren ara ad d-awin ɣef wayen ixulfen “tasertit” n Lezzayer. D amedya, ma nger tamawt ɣer “tira n tmaziɣt” ay seqdacen deg yilɣagduden-a, ad naf d yiwet n tsertit i yellan, d tasertit n Uwanek azzayri ! Awanek-a… ur yebɣi ara ad tt-yefru di rray ɣef wayen yerzan “tira n tmaziɣt”, akken texdem tgelda n Lmerruk, d amedya. Awanek azzayri ur yebɣi, ur yezmir ara ad tt-yefru di rray, acku ur yebɣi ara ad tuɣal d tutlayt n tsuddiwin-is, am wakken i tella taɛrabt. yettkemmil... Yeseqsa-t Murad Irnaten
Tamurt.info Llan kra qqaren belli taqbaylit d tmaziɣt mgaradent. D acu i d rray-ik ?
Ma d BRTV, d ayen-nniḍen. Alɣagdud-a, i yuɣen aẓar di Fransa, ileḥḥu s leqwanen-nniḍen, gar-asen tadrimt.
Tamurt.info: Azul Mass Kamal BUƐMARA, tanemmirt imi tqebleḍ ad d-terreḍ ɣef yisteqsiyen-nneɣ.
Kamal BUƐMARA: Azul.
Taqbaylit … d tmaziɣt/timaziɣin :
Tamurt.info S yisem-ik d aselmad, d anagmay di tutlayt d tsekla n teqbaylit/tmaziɣt, sani yessaweḍ ass-a leqdic d unadi deg weḥric n teqbaylit? D acu-ten yakk wuguren i d-yettmagar uselmad d unagmay n tmaziɣt di tesdawit n Lezzayer?
K.B. Deg wayen yerzan aselmed n teqbaylit/tamaziɣt, cukkeɣ tamacint tekker, tleḥḥu. Akken ad yegzu yiwen tamsalt-a n « tnekra n tmacint » n uselmed n tutlayt-a, yessefk ahat ad nuɣal cwiṭ s amezruy n uselmed deg tmurt n Lezzayer, ad d-nesmekti amek yella zik, amek i yuɣal tura. Aselmed n tutlayt-a deg tmurt n Lezzayer yebda di tazwara n yiseggasen n 1990. Deg useggas 1990 i yeqbel Udabu n Lezzayer, ad yeldi tiɣemmar n tutlayt d yidles n tmaziɣt deg tesdawiyin. Dɣa, deg useggas n 1990, yeldi yiwet deg tesdawit n Tizi Wezzu, deg 1991, yeldi tis snat deg Bgtayet. Sakkin, deg yiseggasen 2000, yerna yeldi tiɣmert tis 3 deg tesdawit n Tubiret. Ma yella s aɣerbaz “aɣelnaw”, ur tekcim ara tmaziɣt armi d asmi i d-yella “uɣunzu n uɣerbaz” deg Tmurt n Leqbayel, deg useggas 1994/95.
Tamsalt n uɛewwel tasertant (n udabu) tefra, teqqim-d tin n unnar : Wi ara tt-yeɣren, wi ara tt-yeslemden deg tallit-nni, deg yiseggasen 1990? Akken i d-nniɣ iwsawen, Lezzayer ur tesselmed ara tutlayt-a, dɣa ur d-tessufeɣ ara iselmaden. Ihi!? Cukkeɣ imir-nni i d-yessuli udabu akaram-nni i yuli uɣebbar, akaram i yuzen M. Mammeri & S. Chaker i Teɣlift n uselmed unnig acḥal d aseggas aya. Seg wansa ara yebdu uselmed n tutlayt-a ? Deg teẓri, llan sin n yiberdan : (1).Seg uksar d asawen ; (2). Seg yiwsawen d aksar. Seg tama n sswab, n teẓri, d tifrat (1) i d-yettban twulem, meḥsub : ad kecmen At lbak, ad ɣren 4 n yiseggasen, taggara ad ffɣen s turagt ; sakkin, at turagt-nni ad gen lmajister, dduktura… Maca, akken i t-id-nniɣ di tazwara n wawal-iw, wi ara yeslemden At lbak-nni ? Deg tallit-nni, iselmaden n tesdawit drus-iten, rnu di tmura n berra ay ttidiren. Tegra-d ihi tifrat (2) : ad d-kecmen yinelmaden ara igen lmajister – imi mačči deg waṭas yid-sen ; mi ssulin taɣuri-nsen, ad uɣalen d iselmaden deg tesdawiyin ara d-yessefɣen At turagt ; taggara, At turagt-nni ad slemden deg yiɣerbazen n tmurt (amezwaru, alemmas d tesnawit). Dɣa akken i yella lḥal, akken ay lḥant temsal ar ass-a n wussan.
Seg wassen ara ass-a, tiɣemmar-nni n tmaziɣt rebbant-d acḥal n tsutwin n yinelmaden d yiselmaden, ama d At turagt, ama d At lmajister akked dduktura. Ihi “tamacint tleḥḥu”. D amedya kan, deg tsuta tamezwarut n turagt (1997/98) ad ilin, ma yella aṭas, azal n 30/40 n yinelmaden ; iseggasen ineggura, keččmen-d azal n 350/400 n yinelmaden i useggas di Bgayet kan. Gar yiselmaden n teɣmert n Bgayet (DLCA) yella yiwen n umasdawan (“aprufisur”), 2/3 n Bab/Lal usarag, llan azal n 8 i yesɛan dduktura, azal n 20 n yesɛan lmajister.
Deg wayen yerzan TAGMI, cukkeɣ tella tagmi “tunsibt”, tella “tlellit”. Deg tmezwarut, ad d-nebder wid yettgen tizrawin-nsen (turagt, lmajister, dduktura) ; ma yella d ayen yerzan tis snat, ad d-iniɣ llan yiselmaden kan, seg tama ; seg tama-nniḍen, llan yiselmaden-imnuda… yettnadin, ttarun, sufuɣen-d imagraden, idlisen.
D acu kan ulamma « tekker tmacint », teǧǧa-d deffir-is uguren, gara-asen win n yimukan i twuri (postes budjétaires), ama deg tesdawiyin, ama deg yiɣerbazen yeṭṭafaren Taɣlift n Uselmed. Ugur wis sin d aɣelluy n uswir n tɣuri n yinelmaden i d-itteffɣen seg tesdawiyin iseggasen-a ineggura.
K.B. Taqbaylit tban d acu-tt, ma yella d “tamaziɣt”, yal wa acu n unamek i (d)as-yefka. Llan yinumak ur nwulem ara, ur nseḥḥa ara. Llan wid iɣilen belli “tamaziɣt” d yiwet n tutlayt yemgaraden aṭas aṭas d “tutlayin” ay ssnen Leqbayel, Icawiyen, Imẓabiyen, atg. Anamek-a i (d)as-fkan i “tamaziɣt”, ugmen-t-id medden seg liḥala ideg tettidir taɛrabt assa-a: seg tama tella taɛrabt n uɣerbaz, n yidlisen, n tedbelt, atg. ; seg tama-nniḍen, tella taɛrabt is ttmeslayen madden deg uxxam, deg ubrid, atg. Tamezwarut ihi d ayen iwumi nezmer ad nsemmi “taɛrabt n Uwanek/iwunak”, tis snat d “taɛrabt n uɣref/iɣerfan”. Dɣa, ma nger tamawt, ad naf ulac tamgirda-ya deg “tmaziɣt”. Taswiɛt-a ula kra n uwanek i yerran “tamaziɣt” d tutlayt-is. Anamek wis 2 ay ttakken kra n medden i wawal-a “tamaziɣt” d wa : ɣilen “tamaziɣt” d tutlayt tucrikt is zemren yiɣerfan n Tmazɣa ad mmeslayen, ad msefhamen, …Aya daɣen ulac-it di tilawt-a, ɣas akken tella takti-ya deg yilsawen, deg wallaɣenn kra n yimeɣnasen. Lemmer i telli di tilawt, tili ttmeslayen yes-s yiɣerfan n Tmazɣa, mi ara mlilen, xersum deg temliliyin tunsibin, tigraɣlanin ; dɣa, armi ma ur ttemsefhamen ara yes-s maḍi maḍi, lmeɛna-s mačči d yiwet n tutlayt ay ttmeslayen ! Ma tegrem tamawt, ad naf s tutlayin tiberraniyin, yecban tafansist, taɛrabt, taglizit, atg., ay ttemsefhamen yiɣerfan d yimdanen n Tmazɣa, mi ara mlilen deg tegnatin tigraɣlanin.
Yegra-d unamek wis 3. Ad nmuqel inumak ay as-ttakken yimdanen deg tmura anda tella. Deg wakal n Lezzayer, tella deg Tmurt n Leqbayel s waṭas, acku deg tama-ya i d-ilul umennuɣ ɣef tmaziɣt, i tettwaselmad ass-a, ay llan yisenfaren ɣef wayen yerzan tudert-is … D acu-tt “tmaziɣt” ay qqaren medden, ay selmaden di Tmurt? D tamaziɣt-taqbaylit. D acu-tt “tmaziɣt” ay seqdacen deg wakal n Lmerruk ? D tamaziɣt-tacelḥit, s umata. Di taggara n wawal ɣef tuttra-ya, nekki ad d-iniɣ “tamaziɣt” di Tmurt n Leqbayel d “taqbaylit n uɣerbaz”.
Tamurt.info: D acu-tt tmuɣli-k ɣef wayen yaɛnan taqbaylit akked d tawilat n usiweḍ ( BRTV, Tamazight TV4, amaṭṭaf wis sin, atg., …) ?
K.B. Yal alɣagdud (média) yeṭṭafar tasertit n tmurt d Uwanek anda yuɣ aẓar. Ilɣagduden am tiliẓri TV4 neɣ rradyu tis 2, ur zmiren ara ad d-awin ɣef wayen ixulfen “tasertit” n Lezzayer. D amedya, ma nger tamawt ɣer “tira n tmaziɣt” ay seqdacen deg yilɣagduden-a, ad naf d yiwet n tsertit i yellan, d tasertit n Uwanek azzayri ! Awanek-a… ur yebɣi ara ad tt-yefru di rray ɣef wayen yerzan “tira n tmaziɣt”, akken texdem tgelda n Lmerruk, d amedya. Awanek azzayri ur yebɣi, ur yezmir ara ad tt-yefru di rray, acku ur yebɣi ara ad tuɣal d tutlayt n tsuddiwin-is, am wakken i tella taɛrabt.
yettkemmil...
Yeseqsa-t Murad Irnaten
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn